હવે તો મારાથી દૂર રહીને ખુશ રહે તો એથી વિશેષ મારા માટે ખુશીની વાત બીજી શું હોય, આ દૂર જવાની હકીકત તો આપણે બંને પહેલાથી બહું સારી રીતે જાણતા હતા છતા પણ લાગણીઓના પ્રવાહમાં એવા તે તણાઈ ગયા કે ત્યાંથી પાછા ફરવાનો કોઈ રસ્તો દેખાતો નહતો, પણ તે સમયસૂચકતા વાપરી ને એટલેથી જ પાછા ફરવાની વાત કરી તે સારું કર્યું, પણ આટલા દુર આવ્યા પછી સાથ છોડવાની વાત કરી એ મારા માટે ઘણી દુઃખદ તો હતી ને અઘરી પણ હતી, પરિસ્થિતિ જાણવા છતા હું એ હકીકત સ્વીકારી શકતો નહતો એવું નથી મેં તારાથી દૂર જવાના પ્રયત્ન નહતો કર્યો, મેં પણ ઘણીવાર મનમાં વિચારી જ લીધું હતું કે હું પણ તારાથી દુર જ રહીશ પણ ખબર નહી કેમ એ શક્ય બનતું જ નહતું, પણ હવે એક અધુરી ઈરછા, ખરાબ સપનું સમજી બધું ભુલી જઈશ મને ખબર છે કે આપણે સાથે રહીશું તો બંને દુઃખી જ થઈશું, એટલે સારું છે કે દુઃખી થવું એ કરતા દૂર રહેવું સારુ, પ્રેમમાં એકવાર મળ્યા પછી જુદા થવું એ કેટલું કઠીન હોય છે તે વાત તું મને સમજાવી ગઈ.